钦定古今图书集成/理学汇编/文学典/第118卷 > 吴伯与
## 钦定古今图书集成/理学汇编/文学典/第118卷 > 吴伯与

按《宣城县志》：“伯与字福生，好读书，每夜至向晨，拥衾
假寐，即觉觉复读，以是得疾。年五十八，始连登甲乙
榜，授户部主事，司饷大同，典试东鲁，历杭严道副使。
初，伯与将入南闱，病几殆，耳闻鬼语云：‘奇哉，奇哉！异
人异人’。”后闱牍出，二三场批语即此八字，盖主司惊
其博奥也。其为诸生，高自负，时称大秀才。以晚达得
肆力典籍，博极群书，攻古文词，手抄目涉，家藏甚富。
所辑有《宰相守令合宙》《名臣奏疏》《事函》《文函》等书。著
《素雯斋集》行世。